CELEX: 62019CB0654
Language: et
Date: 2020-10-01 00:00:00
Title: Kohtuasi C-654/19: Euroopa Kohtu (kaheksas koda) 1. oktoobri 2020. aasta määrus (Landesgericht Korneuburgi eelotsusetaotlus – Austria) – FB Passenger Service versus Austrian Airlines AG (Eelotsusetaotlus – Euroopa Kohtu kodukorra artikkel 99 – Lennutransport – Määrus (EÜ) nr 261/2004 – Reisijatele lendude pikaajalise hilinemise eest antav hüvitis – Õigus hüvitisele hilinemise korral – Hilinemise kestus – Lennuki ukse avamise aeg sihtkohas – Tegelik saabumisaeg – Kavandatud saabumisaeg – Küsimus, millele Euroopa Kohus on juba vastuse andnud või kui küsimusele võib vastuse selgelt tuletada kohtupraktikast)

7.12.2020   
            
            
               ET
            
            
               Euroopa Liidu Teataja
            
            
               C 423/14
            
         
      Euroopa Kohtu (kaheksas koda) 1. oktoobri 2020. aasta määrus (Landesgericht Korneuburgi eelotsusetaotlus – Austria) – FB Passenger Service versus Austrian Airlines AG
      (Kohtuasi C-654/19) (1)
      
      (Eelotsusetaotlus - Euroopa Kohtu kodukorra artikkel 99 - Lennutransport - Määrus (EÜ) nr 261/2004 - Reisijatele lendude pikaajalise hilinemise eest antav hüvitis - Õigus hüvitisele hilinemise korral - Hilinemise kestus - Lennuki ukse avamise aeg sihtkohas - Tegelik saabumisaeg - Kavandatud saabumisaeg - Küsimus, millele Euroopa Kohus on juba vastuse andnud või kui küsimusele võib vastuse selgelt tuletada kohtupraktikast)
      (2020/C 423/21)
      Kohtumenetluse keel: saksa
      
         Eelotsusetaotluse esitanud kohus
      
      Landesgericht Korneuburg
      
         Põhikohtuasja menetluse pooled
      
      
         Hageja: FB Passenger Service GmbH
      
         Kostja: Austrian Airlines AG
      
         Resolutsioon
      
      Euroopa Parlamendi ja nõukogu 11. veebruari 2004. aasta määrust (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, tuleb koostoimes 4. septembri 2014. aasta kohtuotsusega Germanwings (C-452/13, EU:C:2014:2141) tõlgendada nii, et reisijatele lennu saabumisel tekitatud hilinemise ulatuse kindlaksmääramiseks tuleb välja arvutada aeg, mis kulus kavandatud saabumisajast tegeliku saabumisajani, st hetkeni, mil avatakse vähemalt üks lennuki uks, eeldusel, et reisijad tohivad sel hetkel lennukist väljuda.
      
         (1)  ELT C 406, 2.12.2019.